PSTC บวกแรง 6% รับแผนธุรกิจเด่น-เทคนิคขาขึ้น โบรกเชียร์ซื้อเคาะเป้า 2.04 บาท
PSTC บวกแรง 6% รับแผนธุรกิจเด่น-เทคนิคขาขึ้น โบรกเชียร์ซื้อเคาะเป้า 2.04 บาท
PSTC บวกแรง 6% รับแผนธุรกิจเด่น-เทคนิคขาขึ้น โบรกเชียร์ซื้อเคาะเป้า 2.04 บาท
23 ก.ย. 2563

ผู้สื่อข่าวรายงานว่า บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ณ เวลา 15.15 น. อยู่ที่ระดับ 1.65 บาท บวก 0.10 บาท หรือ 6.45% ด้วยมูลค่าซื้อขาย 19.88ล ล้านบาท คาดเก็งกำไรรอบใหม่หลังหุ้นเป็นขาลงมานาน

โดยล่าสุดบริษัทแจ้งว่าเมื่อวันที่ 21 กันยายน 2563 บริษัท ไทย ไปป์ไลน์ เน็ตเวิร์ค จำกัด (TPN) ซึ่งเป็นบริษัทร่วมของบริษัทได้ลงนามในสัญญาสินเชื่อกับสถาบันการเงินซึ่งมิใช่บุคคลที่เกี่ยวโยงกัน ในวงเงินรวมทั้งสิ้น 7,800 ล้านบาท เพื่อใช้ดำเนินการก่อสร้างคลังน้ำมันและลงทุนในโครงการขยายระบบท่อขนส่งน้ำมันไปภาคตะวันออกเฉียงเหนือ โดยมีระยะเวลา 14 ปี และมีหลักประกันตามเงื่อนไขที่สถาบันการเงินกำหนด
ปัจจุบันโครงการก่อสร้างท่อขนส่งน้ำมันเส้นทางภาคตะวันออกเฉียงเหนือของ TPN มีความคืบหน้าคิดเป็นประมาณ 48.11% ของโครงการทั้งหมด
 
บล.โกลเบล็ก ระบุว่า  บริษัทรายงานขาดทุนไตรมาส 2/63 ที่ 1,085 ลบ. แย่กว่าที่คาดไว้มากและลดลงอย่างมีนัยสำคัญทั้ง เทียบช่วงเดียวกันของปีก่อน และ เทียบไตรมาสก่อนหน้า
การบริหารจัดการสภาพคล่องทางการเงินระยะสั้นยังไม่มีประเด็นน่ากังวล ปรับลดประมาณการปี 63 จากกำไรเป็นขาดทุน 1,027 ลบ. และปรับลดกำไรปกติลงจาก 98 ลบ. สู่ 70 ลบ.
ปรับลดประมาณการกำไรปี 64 ลงจาก 140 ลบ. เหลือ 110 ลบ. จากธุรกิจ LPG ถูกกระทบจากปริมาณขายที่ลดลงเป็นผลจากราคาน้ำมันที่ทรงตัวในระดับต่ำ โครงการท่อขนส่งน้ำมันไปยังภาคตะวันออกเฉียงเหนือล่าช้ากว่าแผนเล็กน้อยจากผลกระทบ COVID-19
คาดย้ายเข้า SET ภายในปี 64 ซึ่งล่าช้ากว่าแผนเดิมที่คาดว่าจะแล้วเสร็จภายในปี 63 คงคำแนะนำ “ซื้อ” ภายใต้ราคาเหมาะสมใหม่ปี 63 เท่ากับ 2.04 บาท